61979J0118
ΑΠΌΦΑΣΗ ΤΟΥ ΔΙΚΑΣΤΗΡΊΟΥ (δεύτερο τμήμα)
της 20ής Μαρτίου 1980 (
*1
)
Αντικείμενο της υποθέσεως:
Αίτηση του Bundesfinanzhof προς το Δικαστήριο κατ' εφαρμογή του άρθρου 177 της Συνθήκης ΕΟΚ για την έκδοση προδικαστικής αποφάσεως ως προς την ερμηνεία της εννοίας «εξαγωγή» κατά το άρθρο 7, παράγραφος 1, του κανονισμού 1132/74 του Συμβουλίου, της 29ης Απριλίου 1974, περί των επιστροφών λόγω παραγωγής στον τομέα των δημητριακών και της όρυζας (ABL L 128, σ. 24).
Διατακτικό της αποφάσεως:
Η έννοια της εξαγωγής κατά το άρθρο 7, παράγραφος 2, του κανονισμού 1132/74 του Συμβουλίου, της 29ης Απριλίου 1974, περί των επιστροφών λόγω παραγωγής στον τομέα των δημητριακών και της όρυζας πρέπει να ερμηνεύεται υπό την έννοια ότι εισφορά, θεσπισθείσα ενδεχομένως κατ' εφαρμογή της διατάξεως αυτής, πρέπει να εισπράττεται και κατά την εξαγωγή των οικείων προϊόντων, όταν εξάγονται στο πλαίσιο καθεστώτος παθητικού εξευγενισμού και επανεισάγονται αργότερα ως εξευγενισμένα προϊόντα.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η γερμανική.